
Evelyn Wever-Croes: 


GASTONAN DI PERSONAL REDUCI CU 
48 MIYON 


Un di e tareanan di Premier Wever Croes ta encera e area di 
Organisacion Gubernamental, "Overheidszorg". Organisacion 
Gubernamental ta encera e actividadnan/trabounan regular den 
cuadro dientre otro e “Beleidsplan Verlaging Personeelskosten" 
(BVP). 


2020 a trece hopi reto inespera pero a pesar di esaki algun 
aspecto importante cu a wordo trata tabata esfuersonan pa 
mitiga cantidad di personanan nobo cu ta cuminsa traha pa 
Land Aruba, limita e reemplaso di trahadonan publico cu 
a, por ehempel baha cu pensioen, a reduci e cantidad di 
trahadonan publico cu tabata riba no activo, a atende cu e 
reto di trahadonan cu overtime y e problema di A.O. A base di 
e esfuersonan aki por bisa cu e tabatin resultado positivo pa e 
gastonan financiero. 


Gastonan di personal a wordo reduci na afia 2020 di 475 
miyon desde 1 januari 2020 te na 427 miyon na final di e aña 
(31 december 2020). Pues un reduccion di 48 miyon cu ta 
representa 1096. 


Durante afia 2020 tabatin 63 beleidsadvies cu a wordo 
implementa. Tambe organisacion y control interno na 
Departamento di Recurso Humano (DRH) pa aumenta e 
calidad di servicio. Ademas a realisa diferente proyecto 
“E-government”, pa por digitalisa procesonan por medio di 
entre otro formularionan cu ciudadanonan por yena online. 


Door di e reglanan di distanciamento fisico cu mester a wordo 
aplica durante 2020 a bin hopi cambio den e forma di traha. 
E tabata di suma importancia pa departamentonan modernisa 
nan forma di traha. 


Pa locual ta trata personal, 142 persona a sali for di servicio 
di Land Aruba na aña 2020. 5% a fayece, 9% a wordo kita 
(disciplinair ontslag), 17% a bay a base di terminacion di nan 
contract, 17% a tuma VUT, 23% a yega edad di pensioen y 
28% a retira riba nan mesun boluntad. 





Pa loke ta e categoria di ambtenaarnan ‘no activo’, 
overtolligheidspoel, esakita un reto enorme cu a costa Gobierno 
un total di 7 miyon florin pa aña. Esakinan ta ambtenaarnan 
cu a wordo manda cas mientras nan tawata wordo paga. 82 
ambtenaar tawata den e categoria aki. Gabinete Wever-Croes 
desde e principio di gobernacion no a acepta cu mester paga 
hende mientras nan no ta trahando siendo cu tin cu baha gasto 
di personal. Cu e maneho di Gabinete Wever-Croes, a logra 
baha e pool aki te na 9. E deseo sigur di Gobierno ta cu esaki 
ta na 0. 


Prome di januari 2020 e cantidad di ambtenaar 'no activo'tabata 
27 y 31 di december 2020 el a baha na 18. Mientrastanto, den 
2021, 9 persona a wordo coloca den e diferente taskforce di 
crisis team y pues a resta solamente 9 persona no activo den 
overtolligheidspool. Di e 9 personanan aki, 5 di nan ta dificil pa 
por haya un funcion pa coloca nan aden pa motibo di entre otro 
salud y edadnan cu ta yegando edad di pensioen. Gobierno ta 
sigui purba aloca e otro 4 nan den un trabou of retira nan y 
asina logra tambe pa yega na 0. 


Cu e cifranan aki ta importante pa ilustra cu na inicio di 
Gabinete Wever - Croes, a topa cu 82 persona no activo 
den e asina yama 'overtolligheidspoel' y cu e bon maneho di 
Gobierno, esaki a baha te na 9. E comparacion aki ta refleha un 
reduccion di 8996. Algun di esnan cu tawata no activo a wordo 
kita for di trabou pasobra nan no tawata desea di traha mas 
den gobierno, y mayoria a wordo aloca den departamentonan 
di gobierno. 


Gabinete Wever-Croes lo sigui cu esfuersonan pa tin miho 
maneho den cuadro di Organisacion Gubernamental. 


Bureau 
Minister-President 


‘Aantal medewerkers -125 35% 


Totale salariskosten 11.323.300 1.881.596 


-9.441.704 4% 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 

















Recientemente Minister Maduro a haci apertura di e Webminar 
'Samen Corruptie Bestrijden' organisa pa MOT cu participacion 
di expertonan local y internacional. E afia aki Aruba ta wordo 
evalua atrobe pa Caribbean Financial Action Task Force 
CFATF y ta oportuno pa atende cu e tema di corupcion cu ta un 
di e risiconan cu ta aparece den e 'National Risk Assessment" 
cu recientemente a keda traha pa expertonan local. Minister 
Maduro den su discurso a pasa brevemente den e trabaounan 
cu Gabinete Wever-Croes a bin ta haci pa por combati 
corupcion, entre nan, a introduci e Ley pa regla financiamento 
di partido politico, e Ley pa Ombudsman, a instala e Comision 
pa Corporate Governance, ta trahando riba e Ley pa scrutina 
Ministers, y a institui e Bureau pa Integridad. Minister Maduro 
a splica cu esaki ta algun iniciativa y cu ainda falta mas pa 
haci riba e tereno pa combati corupcion y cu tempo nos lo por 
mira e resultado di tur e esfuerso cu ta wordo haci pa tur e ч 
expertonan. Na final di e discurso Minister Maduro a bandona EE ДА а Aruba 
e teams meeting pa asina laga e expertonan haci nan trabou 3 wi 

na e manera independiente, mescos cu tabata e caso ora 
Minister Maduro mes tabata traha como funcionario di maneho 
na MOT. 

Minister Xiomara Maduro ta duna un update di e Landspakket: 


TIN 7 ACCION TUMANDO LUGAR PA POR 
CUMPLI CU E DEADLINE DI 1 DI MAART PA 
EHECUCION DI ALGUN TEMA CU TA TRATA 

FINANSA Y ECONOMIA DEN E LANDSPAKKET 





GOBIERNO DI ARUBA 








Pa ricibi e yudansa financiero for di Hulanda, Aruba mester 
cumpli cu algun condicion cu ta poni den e landspakket cu 
a keda acorda cu Hulanda dia 13 di november 2020. Dia 1 
di februari 2021 e agenda di e trabounan necesario pa por 
cumpli cu e condicionnan pa e prome kwartaal di 2021 a bira 
conoci. Pa locual ta e agenda di ehecucion cu ta trata finansa y 
economia, Minister Maduro ta informa cu tin 7 accion tumando 
lugar pa asina por cumpli cu e deadline di 1 di maart. Ta trata 
di puntonan riba e tema di A. Maneho financiero, C. Impuesto, 
D. Sector financiero y E. Reforma economico. 


MANEHO FINANCIERO 

Den cuadro di fortalese e control financiero na nos Pais door 
di Colegionan Halto di Estado, Minister Maduro ta informa cu 
Departamento di Finansa ta trahando un lista di e leynan cu 
ta necesario pa reforsa e control financiero cu tin prioridad 
pa keda introduci. Banda di esaki Departamento di Finansa 
ta trahando tambe riba un 'gap-analyse' pa saca afo con pa 
mehora e proceso di control financiero actual. Ta trata aki di 
puntonan A1.1 y A1.2 di e Landspakket. 


IMPUESTO 
Riba e tereno fiscal, Departamento di Impuesto DIMP ta 
trahando pa presenta un plan pa investiga cual sistema di 





impuesto indirecto lo surti Aruba. Banda di esaki DIMP ta 
trahando tambe riba un plan con pa mehora e organisacion 
pa asina por yega na cobransa mas optimal di impuesto. Riba 
nivel di ambtenaar, DIMP a yega na un entendimento cu otro 
partners den Reino pa asina Aruba por sera un Acuerdo di 
Impuesto hunto cu Hulanda, Corsou y Sint Maarten y asina 
evita evasion di impuesto den Reino. Ta trata aki di puntonan 
C1.1, C3, C4 y C5 di e Landspakket. 


SECTOR FINANCIERO 

Debi cu e integridad di Aruba su sistema financiero ta wordo 
evalua e aña aki pa Caribbean Financial Action Task Force 
CFATF, Departamento di Legislacion ta bay presenta un 
agenda detaya di e proceduranan y e leynan cu mester keda 
adapta pa Aruba por pasa e evaluacion aki exitosamente. Ta 
trata aki di punto D4.1 di e Landspakket. 


REFORMA ECONOMICO 

E yudansa humanitario cu ta wordo brinda door di Hulanda 
via Rode Kruis ta bay stop dia 1 di juli 2021. For di e momento 
ey Gobierno di Aruba mes mester bay organisa y paga pa e 
yudansa aki. Bureau Rampenbestrijding y Departamento di 
Asunto Social ta trahando un plan con pa atende cu e necesidad 
aki. Ta trata aki di punto E4.1 di e Landspakket. 


LO BRINDA MAS INFORMACION SEGUN DEADLINE 
Minister Maduro ta enfatisa cu na e momentonan aki hopi 
trabou ta tumando lugar na diferente departamento di Gobierno 
pa asina por yega na e informacion y plannan necesario pa 
por ehecuta e puntonan di e Landspakket. Lo purba mas cu 
por pa keda informa riba e ehecucion di e agenda basa riba 
e deadlinenan cu a keda acorda. E proximo deadline cu ta 
concerni e temanan di finansa y economia pa e prome kwartaal 
ta 15 di maart pa un plan pa reduci 'red tape,' 16 di maart pa 
presenta un plan con DIMP, notarionan, svb y fondo di pensioen 
por haya informacion bancario, 15 di april pa presenta un 
plan pa scrutina subsidio y pa presenta un plan con pa haci e 
compra di servicio y producto door di Gobierno mas eficiente 
y eficaz. Na april of mei ta spera di haya e rapport di IMF su 
"quick scan' di e sector financiero y e control riba e sector aki 
na Aruba cu ta wordo haci na e momentonan aki via IMF su 
"Article IV mission." 

Continuacion TIN 7 ACCION TUMANDO LUGAR PA POR CUMPLI CU.... 








Thema A: 
Financieel beheer 
> 

Thema D: 
Financiċle sector 








Thema A: Financieel beheer 


Doe + hetbeheerien en et op oie igen van het financie! beheer en het financie после vanuit de noodzaak om аһ overheid in contro te zijn 

















Diahuebs 18 February 2021 





Continuacion TIN 7 ACCION TUMANDO LUGAR PA POR CUMPLI CU.... 





Thema C: Belastingen 


Dos — bethernrchten van cen robust belastngitelsel met een brede grondslag, dat bidraagt aan сел certero) verde van het intomen. 
umore van de econore en itvoerbaarhed en contrcleerbiarbed door de Вей бети: 
+ et egen van adequaatingeicte belatingdiensten 











Thema D: Financiéle sector 


ой — hetiealseren van een stable financie vector бе гүл rol ter ondersteuning van de reële economie ор сеп goede maner kan vervullen: 
+ het reaineren van een passende wie van regulening van de finance sector waart adequant toe nx ht wordt gehouden op de levi. 
+ het realueren van een toezichthouder de tidig en daadkrachtig optreedt bi problemen by financie oedernemingen. 

Gomenno Di Aun, 


MINISTER DI TURISMO, SALUD Y DEPORTE 
MINISTER DANGUI ODUBER 

Minister Dangui Oduber 
E PROME 12 PERSONANAN DI ARUBA A KEDA 


VACUNA CONTRA COVID-19 


Un momento historico 











Diaranson atardi Minister di Salubridad Pulico Sr. Dangui 
Oduber tabata presente na Club Don Bosco na Noord pa duna 
inicio na e programa di ehecucion di vacunacion. Manera ya 
ta conoci diamars Aruba a ricibi 11700 vacuna di Pfizer for di 
Hulanda. E meta di Gobierno ta pa vacuna 85% di e poblacion 
prome cu e temporada di horcan cuminsa. Riba e prome dia 
a duna vacuna na 10 personahenan di Aruba, tur di nan ta 
cay sea den e grupo di risico y/of ta cay den e grupo di risico. 
Tambe 2 enfermera cu ta traha den cuido a ricibi e vacuna riba 
e prome dia. 


Minister Oduber a declara cu den e conferencia di prensa 
cu riba diaranson despues di Club Don Bosco lo bay duna 
vacuna na e personal di HOH na HOH mes. Diahuebs lo sigui 
cu e vacunacion na personal di HOH, ImSan y DVG, diabierna 
lo continua na HOH y ImSan un biaha mas. Pa diasabra e 
intencion ta pa duna e vacuna na tur e dokternan di cas na 
Santa Theresita Center na San Nicolas. Diadomingo lo tin e 
intencion di bay vacuna e resto di e trahadornan den cuido, 
asina Minister Oduber a declara. Dialuna dia 22 di februari 
segun e plan di ehecucion lo bay habri 2 localidad pa vacuna 


e grupo di 60*. Lo habri Centro Libertador Betico Croes ma 
Santa Cruz y tambe Santa Teresita na San Nicolas. Entrante 1 
maart 2021 tur 4 localidad lo ta habri y den e dianan cu ta sigui 
nos lo sigui mantene communidad informa. 

E localidad cu lo wordo uza pa duna e vacuna ta: 

Club Don Bosco na Noord 

JFK Education Center na Oranjestad 

Centro Libertador Betico Croes na Santa Cruz 

Santa Therisita Center na San Nicolas 

Personahenan y enfermeranan cu a ricibi e vacuna riba e 
prome dia ta: 

. Dr. Kelvin Cayama - risk group 

. Ruben Garcia-60 * 

. Jacky Wernet - risk group 

. Jossy Lacle-60 + 

. Siomara Everon - risk group 

. Dr. Joaquin van Trigt - GP 

. Dr. Dhyani Giel - 

. Ronchi de Cuba - risk group 

. Pastor Toti-60 + 

10. Olindo Koolman-60 + former Governor 

11. Emira Rodriguez-Tromp (Miss Antje)-60 + 

12. Jourraine Halabi-Figaroa - Nursing HOH 

E vacuna ta di vital importancia pa cada un di nos cu ta biba 
riba e pais aki, e lo: 

1.Proteha nos mesun salud 

2.Lo scapa bida di hende 

3.Lo crea imunidad 

4.Lo percura pa recupera nos turismo y cuminsa bolbe bek 
poco na normalidad 


Minister Oduber ta haci un yamada na pueblo di Aruba pa 
registra pa vacuna riba e Aruba Health App of na e 4 MFA 
nan na Aruba. Minister a menciona cu ya caba 11 mil hende 
a registra pa ricibi e vacuna. E vacuna ta e unico manera cu 
tin pa combati COVID-19 pa asina sali afor di e pandemia aki. 
Aruba, ban vacuna, ban cuida nos mes, ban proteha nos mes, 
ban salba bida y percura pa nos por recupera nos turismo y 
economia bek. 


Minister Dangui Oduber a gradici Gobierno Hulandes, Gabinete 
Wever Croes, Ministerio di Turismo, Salubridad y Deporte, 
BRA, DOW, IVA, VDA, KPA, Douane y Setar. Finalmente e 
mandatario a gradici ful e team di DVG y specialmente e team 
di DBZ cu ta esun encarga pa duna e vacuna. Aruba ta conta 
cubo, den paz, union y harmonia nos ta bai logra vence e 
pandemia aki. 

MINISTER DI TRANSP 





MUNICACION Y 





MINISTER CHRIS ROMERO 








Ariba peticion di oficial di Kustwacht Voor Het Koninkrijk Der 
Nederlanden, Minister encarga cu e Carteranan di Transporte, 
Comunicacion y Sector Primario, sr. Chris Romero, ta pone na 
disposicion e number 913 pa alerta cualkier emergencia cu por 
presenta riba laman. 


E activacion di un number di emergencia pa personanan riba 
laman raporta cualkier situacion urgente, ta algo cu ta den 
planificacion for di Augustus 2020 y awor finalmente e ta un 
realidad. E number 913 ta den funcion caba y for di aworaki 
por wordo uza, di manera gratuito, pa cualkier persona den 
posecion di un telefon celular of telefon di liña. 


E activacion di un number di emergencia pa emergencianan 
riba laman, ta algo sumamente importante pa pais cu, manera 
ta e caso di Aruba, tin un trafico maritimo halto. Di e manera aki 
por sigura cu servicionan di emergencia, manera Warda Costa, 
Polis Maritimo y demas por wordo activa inmediatamente y 
yega mas liher na auxilio di esnan cu ta den un urgencia riba 
laman. 

Minister Chris Romerota extende su palabranan di gradicimento 
na nos compania Estatal di Telecomunicacion, Setar NV, cu 
diligentemente a percura pa e proceso di articulacion di e 
number di emergencia 913, a cana su caminda y cu awe e ta 
un realidad. Tambe un gradicimento na Digicel pa e coperacion 
di mantene e tarifa gratis pa su usuarionan cu lo mester haci 
uzo di e number di emergencia 913. 


NUMBER DI 
EMERGENCIA 

Registra pa bo vacuna di COVID-19 
Tuma nota di e diferente formanan pa regista 


SENARIO 1. 

E prome scenario di registracion cu a wordo informa na 
comunidad ta via Aruba Health App. Pa registra via Aruba 
Health App mester download esaki den Play of Apple store y 
sigui e instruccion pa crea un usuario. Esun cu tin e App caba 
mester “update” esaki. Unabez cu a “update” of a traha un 
usuario lo mira un 'icon' di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorpora den un solo App. Simplemente primi riba 
"Add user" y lo por incorpora mama, papa y welo cu porta no tin 
smartphone y por registra pa nan. Esun cu tin un smartphone 
y AZV pero mester ayudo pa registra, por yega MFA pa 
asistencia. E servicio na MFA lo ta di dialuna pa diabierna for di 
7:30 di mainta pa 4:30 di atardi *non stop" cuminsando dialuna 
dia 8 di februari pa 12:00 di merdia. Un otro forma cu tambe 
por registra ta via aruba.dvgapp.org y mescos cu e App sigui e 
instruccionnan pa por traha un usuario y registra. 


Esun cu no tin AZV lo no por aplica pa e vacuna via Aruba 
Health App, tampoco via aruba.dvgapp.org. Pa esun cu no 
tin AZV lo tin un otro proceso. Siguientemente lo describi e 
diferente otro scenarionan y procesonan pa por registra pa e 
vacuna. 


SCENARIO 2. 

Esun cu NO tin AZV pero ta inscribi na Censo pasobra ta 
trahando naAruba patempo largo oftempo indefini por ehempel: 
Esnan trahando pa estado Hulandes den 'krijgsmacht' y nan 
pareha. E personanan aki por presenta na un di e edificionan 
di MFA pa por wordo registra. Loke e persona aki mester trece 
ta un identificacion legal sea (ID) of paspoort y un prueba di 
residencia na Aruba. 


SCENARIO 3. 

Esun cu tin paspoort Hulandes y NO ta un turista, pero ta 
residencia cerca un famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece su paspoort. 


SCENARIO 4. 

Esun cu ta bibando na Aruba pero no tin un estado legal, 
mester presenta na un edificio di MFA cu paspoort of un otro 
forma di identificacion pa wordo registra pa e vacuna. 


Ta importante pa comunidad ta na altura cu e campaña di 
vacunacion ta pa comunidad di Aruba, tur esnan bibando na 
Aruba pa tempo largo of tempo indefini. E campaña ta exclui 
turista cu vakantie na Aruba. 


Pa bo ta semper bon informa 'like' nos page riba facebook 
'Directie Volksgezondheid DVG Aruba”. 

www.arubacovid19.org 

Departamento di Salud Publico: 


UPDATE 18 DI FEBRUARY 2021 


Segun resumen di awe 45 persona a recupera, a registra un total di 40 caso nobo di Covid-19, di cual 6 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 895 test. 'Postivitv rate' entre nos 
residentenan ta 16%. 
Casonan activo pa awe ta 285, cantidad di fayecido relaciona cu Covid-19 a aumenta na 70, condolencia na famia di e 
fayecido. 


Hospital ta informa cu tin un total di 11 persona interna di cual 4 ta den Cuido Intensivo y 7 riba unidad general di 
covid. Edad promedio di esnan ingresa pa extra cuido ta 63 aña. 





We ARUBA COVID-19 









RESIDENTE NO-RESIDENTE 





40 34 6 
285 226 59 
7198 6864 334 
Positivo 7553 7159 394 


Getest 97951 - - 


Morto 70 69 1 

